《望海潮 兴济道中》
明代·周思兼

苍山烟暝，碧波云淡，画船闲舣蘋洲。人坐镜中，棹停天上，扣舷蘋发新讴。

斜日水西头，正莺寻芳树，燕绕红楼。谁整雕鞍，拂衣将去更淹留。

春风旧日遨游，曾雾迷兰枻，雨滞棠舟。须信当年，五陵年少，争夸肥马轻裘。

欲语且还休，问谁家庭院，深锁清秋。杨柳无情，也低眉黛助人愁。

作者简介：（1519—1565）松江府华亭人，字叔夜，号莱峰。学者私谥贞静先生。少有文名，工书画。嘉靖二十六年进士。授平度知州，擢工部员外郎，累官湖广按察佥事。执法不避权贵。时岷王府宗室暴横，公然杀人越货，历任皆不敢问。因捕其党，奏闻，悉禁锢。后以忧去官。有《周叔夜集》、《学道纪言》。